Megújult Spirituális Krisztusi Egyház

### Hol tűnik fel

Sötétség előtt (Inomi 2004), Árnyak ébredése (Graal Könyvek, 2006 csak említés szintjén)

A NOS létezésének idején a felekezet Párizs és Rouen között, a hajdani chaumont-en-Vexin közelében telepedett le, egy Wonderlandnek nevezett bomba szaggatta területen, mely a Flower oligarcha család tulajdonába tartozott. Azzal a feltétellel telepedhettek le itt, hogy megtisztítják a földet az Energia háborúk korából itt maradt mindenféle ajándék után, erre 2370-ig lett volna idejük, a feladat elvégzésétől függött volna, hogy maradhatnak e tovább. A felekezet 2366. október 12-én elmenekült a Földről az Alaraph nevű bolygóra.

Az MSKE gyülekezett Nathan Gillian alapította, ám a pontos ok és a miért nem ismert. Annyit tudunk, hogy mielőtt Párizs mellett telepedtek le azelőtt lebegő szigeteken élték az életüket, ahonnan azért menekültek, mert ott is bántották őket (ez nincs jobban kifejtve). A felekezet a kivonulás előtt 480 tagot számlált. A Flower család birtokának rekultivációján túl igazából az sem ismert, hogy a felekezet tagjai mit csináltak és milyen karitatív munkákat végeztek a felekezeten kívül. Egyedül Nathanról tudni, hogy időnként látogatásokat tett magas rangú NOS tisztviselőknél ahol miséket tartott, melyeken jósolt és csodákat tett, az egyik ilyen szeánsz után feldúltan érkezett vissza és ez meggyorsította a felekezet kivándorlási terveit. Hogy miért nem kedvelték őket, miért üldözték őket, azt is homály fedi. A legvalószínűbb az, hogy a Keresztény egyház nem nézte jó szemmel a csodának beillő eseményeket. Erre enged következtetni az, hogy a CIB megfigyelőt is épített a soraikba.

### MSKE és a Keresztény egyház

A felekezet és az egyház ellentétben állt, noha az MSKE nem képviselt semmilyen állaspontot, amivel a Vatikán tyúkszemeire léphetett volna bármilyen formában. Az ellentétet Nathan csodatételei jelentették, mert a Vatikán nem volt hajlandó ezeket elsmerni, Nathant meg nem igazán érdekelte a vatikáni morgás, és vezette a kis felekezete életét, és járt befolyásos NOS emberekhez jósolgatni.

#### Ismert tagok

* Allison Rush
* Anna Gillian
* Antonio Domenges
* Christel Cagnard
* Christos Bitsakos
* Dr. Evan Maxwell
* Emily Gillian
* Ettore Frollano
* Janel Leibowitz
* Jim McConkey
* Joel Cagnard
* Joshua Rush
* Juaníta Domenges
* María Domenges
* Robert Latham
* Stéphane Blois
* Laforet

Azt tudjuk hogy a Gillian-ek kivételével mindenki felszállt a spahloh hajóra, és azt tudjuk még, hogy néhányan kiszálltak a Charon börtönbolygón (közöttük a Domenges család) és elhelyezkedtek a börtönben. A többiek holléte és további sorsa ismeretlen.

#### Ismert csodatételek:

* 2356.: Jonhatan Flower lányának meggyógyítása
* 2366.10.5.: bethesdai csoda megismétlése

### Menekülés a Földről

Az MSKE menekülésének két mesélése létezik, az egyik az amit a NOS vezetői fenntartanak és az ami valóban történt.

#### Exodus tervezett menete

Nathan eredeti terve szerint három hónappal, azaz 2367. januárjában emigráltak volna a Földről az Alchibára, ebben egy Starline nevű szállítmányozási cég működött volna közre, akik átalakították volna a Holdsarló nevű teherhajójuk egyik rakterét hogy kicsempészhessék a felekezetet. Az átalakítás költségeit előre állta volna a felekezet, az útért pedig munkával fizettek volna az Alchibán egy egészségügyi centrumban. AZ út visszafizetése nagyjából 10 évnyi munkát vett volna igénybe.

#### Exodus menete valójában

Dátum: 2366.10.12, vasárnap

Eredetileg egy mélyűri szállítóhajón mentek volna (effektíve csempészáruként feltüntetve), de ez változott az utolsó privát NOS oligarcháknak tartott mise után, és Nathan gyorsan egyeséget kötött a Spahloh fajjal, akik a Lélekóceán hajón elviszik őket az Alchibára. A változást és azt, hogy rövidebb időn belül távoznak közölte a közösséggel, csak azt nem, hogy kik által. Azon a napon amikor mindent lefixált a spahloh hajóval és már haza tartott Párizsba, de még a levegőben megölték egy irányított plazmatöltettel. Halála előtt az irányítást Jean-Marc-ra hagyta, aki minden erejét latbavetve dolgozott ezen az utolsó kérésen. A közösség röviddel ez után minden ingóságát megsemmisítette, tüzeket rakva a közösség falujának utcáján. Itt beolvasztották az Emily által szerzett plazmafegyvereket is, illetve Anna felgyújtotta a templomot ami majdnem María Domingez életébe került, aki bent rekedt a templomban. A CIB és később a hírek ezeknek az égéseknek a nyomából kovácsolta a bűnözők bujtatását és az ember égetéses vonalat. Ezt követően a közösség tagjai szét széledtek, hogy a megbeszéltek szeirint pár nap múlva találkozzanak Greenock egyik parkjában (Well-park), ahol a hajó felvette őket és távoztak. Na most az Nathan halálával az úticél nem az Alchiba lett, de az idegenek szívességből elvitték őket Alaraphra, de előtte megálltak a Charonon ahol néhányan kiszálltak, és úgy tűnik, hogy a hold börtönében elhelyezkedtek, mint kisegítő személyzet. A közösség további sorsáról nincs információ. A hajóra összesen 4 ember nem szállt fel: Emily, Anna, Michael valamint Nathan Gillian. Az hogy a spahloh-ok mégis miért vitték őket magukkal annak indokai szintén ismeretlenek. Ahogy az is ismeretlen, hogy Nathan mit ajánlott nekik, amiért elvitték volna őket. A felekezetnek a kivándorlás előtt 480 tagja volt. A felekezet sorsa ismeretlen, miután a Lélekóceán fedélzetére léptek.

#### Exodus menete és történései a hivatalos CIB álláspont szerint:

A felekezet máglyákat gyújtott és rituálisan mindenüket elégették. Ugyan emberi maradványokat nem találtak, de azokat a fegyvereket megtalálták, amit Emily pánikolva szerzett be, így nem zárják ki a gyilkosságok elfedését sem (mert plazma fegyverekről beszélünk, amik képesek nyom nélkül hamvasztani). A Verheiden által Ginnek adott jelentésekből az derül ki, hogy a hajó ami elvitte őket közvetlen a Wonderland felett szállt le, felvett MINDENKIT, és távozott. Na most ez több ponton is ferdített jelentés.